Translate the text from Welsh to English.



 
Amlinellodd Mr Gething nifer o gamau gweithredu cadarnhaol i leddfu'r pwysau ar ysbytai, gan gynnwys cynyddu nifer y gwelyau sydd ar gael a chryfhau gwasanaethau triniaeth ddydd brys er mwyn i gleifion â chyflyrau penodol gael eu trin heb orfod aros yn yr ysbyty dros nos.

Cyhoeddwyd y camau cadarnhaol hyn wrth i Brif Weithredwr GIG Cymru, Dr Andrew Goodall alw ar bobl i wneud Dewis Doeth a'r penderfyniadau cywir ynghylch ble i droi am gyngor a thriniaeth os oes angen, er mwyn helpu i leddfu'r pwysau ar feddygon teulu ac adrannau brys mewn ysbytai.

Hefyd lansiodd Dr Goodall fenter newydd, Fy Iechyd y Gaeaf Hwn. Bwriad y cynllun yw helpu pobl â chyflyrau iechyd corfforol neu feddyliol hirdymor i ddarparu gwybodaeth hanfodol i weithwyr iechyd proffesiynol sy’n ymweld â nhw, er mwyn caniatáu i fwy o bobl gael eu gweld a'u trin yn y cartref ac osgoi ymweliadau diangen ag adrannau damweiniau ac achosion brys.

Dywedodd yr Ysgrifennydd Iechyd, Vaughan Gething: 


> "Mae'r gaeaf yn adeg heriol i'n gwasanaethau iechyd a gofal cymdeithasol ac i'r staff sy'n gweithio mor galed yma yng Nghymru, fel gweddill y Deyrnas Unedig.
> 
> "Bydd cyfres o gamau gweithredu cadarnhaol yn cael eu cyflwyno i gryfhau gwasanaethau lleol a chenedlaethol, gan gynnwys cynyddu nifer y gwelyau sydd ar gael mewn ysbytai ac yn y gymuned er mwyn dygymod â'r nifer uwch o gleifion ag amrywiol gyflyrau rydyn ni'n disgwyl y bydd angen eu derbyn i'r ysbyty dros y gaeaf.  
> 
> "Fel llynedd, byddwn yn gweld gwasanaethau triniaeth ddydd brys yn cryfhau er mwyn i gleifion â chyflyrau penodol gael eu trin heb orfod aros yn yr ysbyty dros nos lle bynnag y bo hynny'n bosib.
> 
> "Camau eraill sy'n cael eu cymryd y gaeaf hwn yw mwy o ddarpariaeth saith diwrnod gwaith; mwy o benderfyniadau uwch wrth ddrws ffrynt yr ysbyty; ymestyn oriau gwaith; cymorth ychwanegol i wasanaethau y tu allan i oriau a chartrefi gofal; gwell defnydd o weithwyr cymdeithasol mewn ysbytai a mwy o ddefnydd o gefnogaeth fferyllfeydd."

Dywedodd Prif Weithredwr GIG Cymru, Dr Andrew Goodall:


> "Bydd dewis y gwasanaethau a'r triniaethau cywir yn arbed amser ac yn sicrhau eich bod chi a'ch teulu'n cael y gofal cywir, a hynny'n gyflym. Rwy'n gwybod y bydd staff y gwasanaeth iechyd yn gweithio'n galed y gaeaf hwn.  Bydd dewis doeth yn eu helpu nhw i'ch helpu chi."
> 
> Dywedodd Dr Goodall bod 10,000 copi o Fy Iechyd y Gaeaf Hwn, sydd hefyd yn cynnwys awgrymiadau defnyddiol am iechyd a gofal dros y gaeaf, yn cael eu dosbarthu gan fyrddau iechyd, awdurdodau lleol a nifer o sefydliadau allweddol gan gynnwys Age Cymru.

Dywedodd: 


> "Nod Fy Iechyd y Gaeaf Hwn yw rhoi ffurflen i bobl â chyflyrau cronig, neu eu gofalwyr, er mwyn iddyn nhw ei harddangos ar yr oergell neu rywle arall yn y cartref lle gellir ei gweld yn hawdd. Yna os bydd gweithiwr iechyd a gofal proffesiynol, aelod o'r teulu neu gymydog yn ymweld â nhw yn eu cartref mewn argyfwng, bydd gwybodaeth bwysig, ddefnyddiol ar gael i helpu'r person hwnnw i benderfynu beth i'w wneud nesaf.  Rydyn ni'n disgwyl y bydd hyn yn helpu i osgoi ymweliadau diangen â'r ysbyty."

Atgoffodd Dr Goodall bod modd i bawb helpu i leddfu pwysau'r gaeaf drwy ddefnyddio'r amrywiol weithwyr proffesiynol iechyd a gofal mewn cymunedau i gael cyngor a thriniaeth pan maent yn sâl.


> "Gall fferyllwyr cymunedol roi cyngor i chi a'ch teulu am fân anhwylderau, peswch neu annwyd. Gallan nhw gynnig cyngor arbenigol, meddyginiaeth dros y cownter a phresgripsiynau, a'ch cynghori p'un a oes angen i chi weld meddyg ai peidio," meddai Dr Goodall. 
> 
> "Drwy wneud y penderfyniad hanfodol hwn, yn aml gallwch gael eich gweld a'ch trin yn gynt, gan arbed amser a rhyddhau meddygon teulu ac adrannau brys mewn ysbytai i'r rhai sydd eu hangen mewn gwirionedd.
> 
> "Os yw eich symptomau’n parhau, os oes gennych chi haint neu os oes gan eich plentyn wres, ewch i weld eich meddyg teulu.
> 
> “Os nad yw'n achos sy'n peryglu bywyd a'ch bod yn ansicr at bwy i fynd, ffoniwch Galw Iechyd Cymru ar 0845 46 47 neu edrychwch ar dudalen Hunan Asesiadau  Galw Iechyd Cymru.
> 
> "Mae'r adran frys yna i bobl sy'n wael iawn neu sydd wedi cael anaf difrifol. Os nad dyma eich sefyllfa chi gallwch gael y gofal cywir yn gyflymach drwy wneud dewis doeth.  Hyd yn oed os yw'r adran frys yn agosach, nid dyma'r lle i fynd i drin y rhan fwyaf o broblemau iechyd.
> 
> “Mae sawl peth bach y gall pob un ohonon ni ei wneud i helpu fel sicrhau bod presgripsiynau wedi cael eu harchebu ymlaen llaw.  Gall ffrindiau a pherthnasau pobl hŷn helpu drwy fynd i'w gweld a gwneud yn siŵr eu bod yn cadw eu tai yn gynnes – 18 – 21 gradd – er mwyn atal unrhyw broblemau iechyd presennol rhag gwaethygu.”







Translation:


 
Mr Gething outlined a number of positive actions aimed at easing the pressures on hospitals including an increase in available bed capacity and the strengthening of emergency ambulatory care services to enable patients with specific conditions to be treated without needing to stay in hospital overnight.

The positive steps were announced as NHS Wales Chief Executive Dr Andrew Goodall called on people to Choose Well and make the right decisions of where to get advice and treatment if they are unwell to help ease pressure on GPs and hospital emergency departments.

Dr Goodall also launched a new initiative, My Winter Health Plan, aimed at helping people with long\-term physical or mental health conditions provide vital information for visiting health professionals to allow more people to be seen and treated at home and avoid unnecessary trips to A\&E.

Health Secretary Vaughan Gething said: 


> “Winter is always a challenging time for our health and social care services and hard\-working staff here in Wales, as it is across the UK.
> 
> “A wide range of positive actions are planned to further improve local and national resilience, including an increase in available bed capacity both in hospital and in the community to mitigate against the anticipated rise in the number of patients with multiple conditions who require admission to hospital over winter.  
> 
> “As last year, we will see the strengthening of emergency ambulatory care services to enable patients with specific conditions to be treated without needing to stay in hospital overnight wherever possible.
> 
> “Other actions taken to improve resilience this winter include strengthening seven\-day working; increasing senior decision\-making at the hospital front door; extending working hours; additional support for out\-of\-hours services and care homes; improved use of social workers in hospitals and greater use of pharmacy support.
> 
> NHS Wales Chief Executive Dr Andrew Goodall said:
> 
> “Making the right choice of which services and treatments will save you time and make sure you and your family get the right care quickly. I know NHS staff will be working hard this winter. Choose well to help them help you.”

Dr Goodall said 10,000 My Winter Health Plans, which also contain winter health and care tips, are also being distributed by health boards, local authorities and a number of key organisations including Age Cymru.   
He said:   
  

> “The aim of My Winter Health Plan is to provide people with chronic conditions, or their carers, with a form that they can display on their fridge or in an easy to see part of their home. If they then receive a home visit in an emergency from a health and care professional, family member or neighbour, that person will have useful key information to help them make a more informed decision on what action to take. It is anticipated that this will help avoid unnecessary journeys to hospital.”   
>   
> Dr Goodall reminded people that everybody can help ease winter pressures by using the wide range of health and care professionals in communities for advice and treatment when they are unwell.  
>   
> “Community pharmacists can advise you and your family on minor ailments, coughs or colds. They can offer expert advice, over\-the\-counter medicines and prescriptions and, if needed, advise whether you need to see your GP,” said Dr Goodall.   
>   
> “By making this vital choice you can often be seen and treated more quickly, saving you time and freeing up GPs and hospital A\&E departments for those who really need them.  
>   
> “For persistent symptoms, infections or if your child has a fever, go and see your GP.  
> “If it isn’t a life\-threatening emergency but you aren’t sure where to go, contact NHS Direct Wales on 0845 46 47 or go to www.nhsdirect.wales.nhs.uk for the Symptom Checker.“A\&E is for people who are very sick or badly injured and unless this is the case you will get the right care quicker by choosing well.  Even if the A\&E is closer, it is not the best place to go to for most health problems.“There is lots we can all do, like ensuring prescriptions are ordered in advance.  Friends and relatives of older people can help by checking in on them and making sure they are keeping their homes warm – 18\-21C – to prevent any existing health problems getting worse.”